उसके पिता अनुराग गणपत और दादा गजानन गणपत हैरान रह गये। दादा भी एक ऊंचे प्रशासनिक पद से अवकाशप्राप्त थे और उसके पिता भी एक प्रशासनिक अधिकारी ही थे। दादा को याद है, जब वे अपने गाँव के स्कूल में पढ़ते थे तो मास्टर जी शैतानी करने वाले बच्चों के हाथ-पैर बांधकर (गड़मोगली देना कहा जाता था) जहर कनैली की छड़ी से पिटाई करते थे। इसका कोई बुरा नहीं मानता था। कभी-कभी तो कई गार्जियन बदमाशी करने वाले अपने बच्चे को मास्टर जी से पिटवाने के लिए खुद स्कूल लेकर आ जाते थे।